“Yuventus” Pogbani qaytarish uchun “Manchester Yunayted”ga 60 mln yevro va bir futbolchisini taklif qiladi

Turinning “Yuventus” klubi “Manchester Yunayted”dan Pol Pogbani ortga qaytarish harakatiga tushdi, deb yozadi Tuttosport.

Qayd etilishicha, “Yuve” Pogba uchun 60 million yevro va bir futbolchisini transferga qo‘shishga tayyor. Ushbu futbolchi esa Miralem Pyanich yoki Paulo Dibala bo‘lishi mumkin.
Polning xizmatlariga ayni damda “Real” ham qiziqish bildirmoqda.
Ma’lumot uchun, Pogba 2016-yil aynan “Yuventus”dan “Yunayted”ga 105 million yevro evaziga o‘tgandi.
Futbolchi joriy mavsum APLning 7 ta o‘yinida qatnashdi. Uning transferi 100 million yevroga baholanmoqda.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @daryo_sport’ga obuna bo‘ling!